als_Latn dik_Latn sag_Latn
Hoxhaj kërkon të diskutohet në dialog demarkimi i kufirit me Serbinë
18.03.2015 | 16:02
Kryetari i Komisionit për Punë të Jashtme, Enver Hoxhaj ka thënë se ndërkombëtarizimi i kufirit Kosovë-Serbi nëpërmjet procesit të demarkacionit duhet të jetë prioriteti i qeverisë në dialogun e ardhshëm me Serbinë.
Këto komente Hoxhaj i ka bërë në Komisionin për Punë të Jashtme ku po raporton ministrja për Dialog, Edita Tahiri.
“Kufiri ndërkombëtar me Shqipërinë ekziston me dekada, ndërsa para disa vitesh e kemi demarkuar me Maqedoninë ndërsa së shpejti pritet të nënshkruhet marrëveshja me Malin e Zi. Është shumë e rëndësi që dialogu të fokusohet në aspektet ndërshtetërore me Serbinë veçmas duke e trajtuar demarkacionin e kufirit që do të përmbyllte kështu vijëzimin ndërkombëtar të kufijve të Kosovës me vendet fqinje” ka thënë Hoxhaj në Komision.
Më tej, ish ministri i jashtëm ka ngritur edhe çështjen e anëtarësimit të Kosovës në organizata duke kërkuar të bëhet më shumë presion e veçmas në organizatat parlamentare, pasi Parlamenti i Kosovës është njëri prej institucioneve më të izoluara në Kosovë.
Ministrja Tahiri është përballur me pyetjet e shumta të anëtarëve të komisionit për dialogun duke i kërkuar që të raportoj më shpesh dhe të jetë përgjegjëse para legjislativit.
als_Latn unk als_Latn als_Latn als_Latn als_Latn als_Latn